૨ ડિસેમ્બર, ૧૯૮૪ના રોજ ભોપાલની યુનિયન કાર્બાઈડમાં લીક થયેલા ઝેરી ગેસને કારણે ૧૫૦૦૦ લોકો મૃત્યુ પામ્યા અને પચાસ હજારને ઝેરની અસર થતાં કેટલાક વિકલાંગ બની ગયા. ૭ ડિસેમ્બરના રોજ કંપનીના સીઈઓ એન્ડરસન ભોપાલ આવ્યા. ત્યાં તેમની ધરપકડ થઈ. તેમને કાર્બાઈડ કંપનીના ગેસ્ટ હાઉસમાં જ રાખવામાં આવ્યા. તે વખતના કલેક્ટર મોતીસિંહે તરત જ તેમને જામીન આપી દીધા અને સરકારી પ્લેનમાં તેમને દિલ્હી મોકલી આપવામાં આવ્યા. અર્જુનસિંહ તે વખતના મધ્યપ્રદેશના મુખ્યમંત્રી હતા અને દિગ્વિજયસિંહ મિનિસ્ટર હતા. રાજીવ ગાંધીની સૂચનાથી અર્જુનસિંહે એન્ડરસનને છોડવાનો હુકમ કરેલો.